ফের পুলিশের জালে বাংলাদেশি অনুপ্রবেশকারী

বাংলাদেশ: ফের সীমান্তে গ্রেফতার দুই বাংলাদেশি (Bangladesh) অনুপ্রবেশকারী। ধৃতদের নাম ইউসুফ আলি (২০) ও মাসুম রেজা (২৯)। এদিন ভগবানগোলা থানার পুলিশ তাঁদের গ্রেফতার করেছে। এদের বাড়ি বাংলাদেশের রাজশাহী জেলার গোদাগাড়ী থানা এলাকায়।

রবিবার রাতে ভগবানগোলার ভারত-বাংলাদেশ সীমান্তবর্তী চর বাবুপুর এলাকা থেকে অভিযুক্তদের গ্রেফতার করা হয়। পাশাপাশি, সাইমুদ্দিন শেখ নামে লালগোলা থানা এলাকার বাসিন্দা এক ভারতীয়কেও গ্রেফতার করা হয়। মূলত, সাইমুদ্দিন শেখের সহায়তায় তারা ভারতে প্রবেশ করেছিল বলে জানা গেছে।

আরও পড়ুন: পাকিস্তানের কোনও স্টেডিয়ামে উড়ছে না ভারতের পতাকা!

পুলিস সূত্রে খবর, গোপন খবরের ভিত্তিতে রবিবার রাতে ভগবানগোলা থানার একটি টিম চরবাবুপর এলাকায় অভিযান চালায় এবং দুই বাংলাদেশি ও এক ভারতীয়কে গ্রেফতার করে। তবে রাতের অন্ধকারের সুযোগ নিয়ে আরও দুইজন সেখান থেকে চম্পট দেয়। সোমবার দুপুর বারোটা নাগাদ ধৃতদের পাঁচদিনের পুলিশ হেফাজতের আবেদন জানিয়ে ভগবানগোলা থানা থেকে লালবাগ মহকুমা আদালতে পাঠানো হয়।

দেখুন আরও খবর: